kardosdrur/scandi-wiki huggingface dataset:
Radiator (novelle)

Radiator er en novellesamling af Jan Sonnergaard udgivet af Gyldendal i 1997. Bogen er det første bind af en trilogi, hvor Radiator handler om underklassen.

Baggrund og titel 
Ifølge Jan Sonnergaard har novellesamlingen fået navnet Radiator, fordi han ville adressere visse kritikere, som diskuterede, hvorvidt litteraturen skal handle om virkeligheden eller om mere skal bygges på tradition, billedsprog og genre. Hertil har Niels Frank, den forhenværende rektor på Forfatterskolen, udtalt, at han aldrig ville benytte sig af almindelige ord som ”radiator” eller ”brødrister” i en litterær tekst. Denne udtalelse provokerede Sonnergaard, og han skrev derfor Radiator som modspil til den litteratur, der set fra hans synspunkt ligefrem nægter at forholde sig til virkeligheden.

Indhold

I 
 William
 Historie om en ung mand, der tvinges ind i et klædeskab, fordi et ubehageligt væsen bryder ind i hans kærlighedsliv på de mest umulige og ubelejlige tidspunkter
 Tyveri

II 
 Polterabend
 Sex
 Kimono mit hus
 Lotte

III 
 NETTO og fakta
 Fallit
 Immatrikuleret 1.9.1982, spøgelse

Se også 
 Sidste søndag i oktober
 Jeg er stadig bange for Caspar Michael Petersen

Referencer 

Litteratur i 1997
Novellesamlinger
Maui (ø)

Maui er den næststørste af Hawaii øerne med et areal på 1883 km² og 139.800 indbyggere. De største byer på øen er Kahului, Wailuku, Lahaina og Kihei. Øen er samtidig USA’s 17. største ø  og den største i Maui County, som også omfatter de tre mindre øer Lanai, Kahoolawe, and Molokai.

Navn 
Blandt de Hawaiis oprindelige indbyggere stammer øens navn traditionelt fra halvguden Māui, som ifølge en legende hævede Hawaiiøerne op af havet. I dag kaldes øen desuden "Valley Isle" pga. den lange og meget frugtbare dalsænkning mellem øens to vulkaner.

Referencer 

 

Øer i Hawaii
Pufdiffusion

Pufdiffusion er læren om hvordan en lille sky af røg, damp eller gas opblandes og vekselvirker med den omgivende luft i atmosfæren. Et puf er en lille sky af røg, damp eller gas (f.eks. et røgpuf fra et damplokomotiv). Diffusion er den (turbulente) proces, hvorved luftens indhold af røg, damp eller gas med tiden fortyndes fra høj til lav koncentration.

Diffusion
Aerosoler
Kognitiv læring

Kognitiv læring eller læring gennem indsigt indebærer tilegnelse eller omstrukturering af viden, hvor man i det didaktiske design udnytter menneskets kognitive færdigheder som fx perception og forestillingsevne. 

Kognitiv læring er en gren af den kognitivitiske psykologi. Kognitivismen opstod i slutningen af 1920'erne; en tid hvor behaviorismen var det dominerende læringsparadigme. Kogntivismen opfattes ikke som en afvisning af behaviorismen, men nærmere end udvidelse som accepterer eksistensen af indre mentale tilstande.

Kognitiv læring er læring igennem indsigt. Efter denne teori sker der læring, når mennesket tilegner individets sig kognitive struktur, som bevarer og organiserer, de elementer som indgår i situationer. Den kognitiv læring beskriver derfor menneskets evne til at forstå, se og genkende sammenhænge og situationer.

De første opdagelser vedrørende kognitiv læring kom først efter studier af dyr. Wolfgang Köhler (1887-1967) udviklede teorien om læring ved indsigt, og Edward Tolman (1886-1959) introducerede begrebet kognitive kort, der forklarer læring, som kognitivistisk fænomen.

Eksterne henvisninger 
 Cognitive map , blandt andet om Tolmans  kognitive kort

Kognition
Army of Mississippi

Der var tre hære der blev kendt som Army of Mississippi i Sydstaternes hær under den amerikanske borgerkrig. Hertil kommer at Nordstaterne havde en hær ved navn Army of the Mississippi, hvor the angiver at der var tale om floden, i modsætning til Sydstaternes hære, som var opkaldt efter delstaten.

Army of Mississippi (marts 1862) 
Denne hær, som også gik under navnene Army of the West eller Army of the Mississippi (den sidste form anvendtes især i Slaget ved Shiloh), var en af de vigtigste hære i det vestlige operationsområde, hvor den deltog i slag var Shiloh til Perryville. Hæren blev oprettet den 5. marts 1862, og hæren fik tilført en del af hæren i Pensacola den 13. marts. Den blev slået sammen med Army of Central Kentucky og Army of Louisiana den 29. marts.
Den 20. november 1862, blev den omdøt til Army of Tennessee.

Hærens historie

Army of Mississippi (december 1862) 
Den anden hær blev også kaldt Army of Vicksburg. Den blev oprettet den 7. december 1862 med tropper fra Mississippi og det østlige Louisiana. Dens eneste opgave var at forsvare Vicksburg, og den ophørte med at fungere da den overgav sig til generalmajor Ulysses S. Grant den 4. juli 1863.

Hærens Historie

Army of Mississippi (1863–64) 
Den tredje hær blev omdøbt til III Corps, Army of Tennessee, omkring den 4. maj 1864, men fortsatte med at bruge det gamle navn.

Hærens Historie

Referencer 
 Eicher, John H., & Eicher, David J., Civil War High Commands, Stanford University Press, 2001, .

Amerikanske borgerkrig
Puf

Et puf er en lille sky af damp eller røg, f.eks. et røgpuf. Processen, hvorved puffet spredes og fortyndes i atmosfæren, betegnes pufdiffusion.

Fysik
Pattensen

Pattensen er en tysk by i Region Hannover i Niedersachsen, beliggende ca. 12 km syd for Hannover.

Historie 
Byen var hovedby i fyrstendømmet Calenberg til 1636, hvor administrationen flyttedes til Hannover.

Til 31. december 2004 hørte Pattensen til det tidligere regierungsbezirk Hannover, som på dette tidspunkt blev ophævet sammen med alle øvrige regierungsbezirke i Niedersachsen.

Billeder

Eksterne henvisninger
Mechanical Animals

Mechanical Animals er et album af bandet Marilyn Manson, som blev udgivet den 15. september 1998. Mechanical Animals blev Marilyn Mansons første best-seller album og singlerne lå øverst på mange hitlister. Albummet fortæller en historie gennem dets tekster og musik, ligesom i Manson's andre albums og kunstværker. Der blev udgivet 4 singler fra albummet: "The Dope Show", "Rock is Dead", "I Don't Like the Drugs (But the Drugs Like Me)" og  "Coma White", og der blev lavet en video til sidstnævnte..

Numre 
Albummet er delt i to dele,  Alpha Songs og Omega Songs:

Alpha Songs                    
"Great Big White World"
"Mechanical Animals"
"Disassociative"
"The Speed Of Pain"
"Posthuman"
"Coma White"
"The Last Day On Earth"

Omega Songs
"The Dope Show"
"Rock is Dead"
"I Want to Disappear"
"I Don't Like the Drugs (But the Drugs Like Me)"
"New Model No. 15"
"User Friendly"
"Fundamentally Loathsome"

Marilyn Manson-album
Album fra 1998
Army of the Mississippi

Army of the Mississippi var navnet på to af Nordstaternes hære, som i kortere perioder opererede omkring Mississippifloden (heraf navnet) under den amerikanske borgerkrig.

Historie

1862 
Den første hær blev formeret den 23. februar 1862, med generalmajor John Pope som kommandør. Fra starten bestod den af 4 divisioner og gjorde tjeneste omkring Mississippifloden. Hæren blev udvidet til 5 divisioner og kæmpede i Slaget ved Island No. 10. Herefter blev hæren til venstre fløj i generalmajor Henry Halleck's Western Army Group.
Under Belejringen af Corinth blev hæren formeret som to fløje med to divisioner i hver. Generalmajor William S. Rosecrans kommanderede den venstre (1. og 2. Division) og brigadegeneral Schuyler Hamilton kommanderede højre fløj. Efter belejringne blev Pope sendt østpå for at lede Army of Virginia og generalmajor William S. Rosecrans overtog ledelsen. Hæren blev forstærket med to divisioner fra Army of West Tennessee og udkæmpede slagene ved Iuka og Corinth. Rosecrans blev overført til at lede Army of the Ohio og hæren blev nedlagt i oktober 1862 og regimenterne blev organiseret i XIII Corps.

1863 
I 1863 fik generalmajor John A. McClernand kommandoen over en ekspeditionned ad Mississippi. Han fik kommandoen over to korps fra Army of the Tennessee, hans eget XIII Corps under ledelse af brigadegeneral George W. Morgan og generalmajor William T. Sherman's XV Corps. McClernand kaldte sin styrke for "Army of the Mississippi" og omdøbte XIII Corps til I Corps, Army of the Mississippi og XV Corps blev til II Corps, Army of the Mississippi. McClernand vandt Slaget ved Arkansas Post. Generalmajor Ulysses S. Grant kunne ikke lide McClernand og da både Sherman og Admiral Andrew H. Foote udtrykte den holdning, at McClernand ikke var i stand til at lede hæren tog Grant selv kommandoen over ekspeditionen mod Vicksburg og de gamle XIII og XV Corps blev ført tilbage i Army of the Tennessee den 12. januar 1863.

Hærens historie 
1862

1863

Referencer 
 Eicher, John H., & Eicher, David J., Civil War High Commands, Stanford University Press, 2001, .

Eksterne henvisninger 
 Hærens organisation under Borgerkrigen
 Army of the Mississippi

Amerikanske borgerkrig
Army of Virginia

Army of Virginia blev opstillet som en større enhed i Unionshæren og opererede kortvarigt og uden succes i 1862 under den amerikanske borgerkrig. Den må ikke forveksles med sin væsentligste modstander Sydstatshæren Army of Northern Virginia, under kommando af Robert E. Lee.

Historie 
Army of Virginia blev opstillet den 26. juni 1862, med General Orders Number 103. Hæren bestod af styrker fra fire militærområder omkring Virginia: Generalmajor John C. Frémont's Mountain Department, generalmajor Irvin McDowell's Department of the Rappahannock, Generalmajor Nathaniel P. Banks's Department of the Shenandoah, og brigadegeneral Samuel D. Sturgis's brigade fra Washington militærdistrikt. Generalmajor John Pope blev øverstkommanderende for den nye hær, som blev opdelt i 3 korps og havde over 50.000 tropper. Senere blev der tilføjet yderligere 3 korps fra generalmajor George B. McClellan's Army of the Potomac.

Banks's korps i Army of Virginia kæmpede mod Stonewall Jackson i Slaget ved Cedar Mountain, hvor det havde fremgang i starten, men blev besejret ved et modangreb under ledelse af A.P. Hill. Hele hæren blev grundigt besejret i det Andet slag ved Bull Run af Jackson, Longstreet, og Lee, og trak sig tilbage til stillingerne ved Washington, D.C.. Den 12. september 1862 blev enhederne i Army of Virginia sluttet sammen med Army of the Potomac og Army of Virginia blev aldrig genoprettet.

Kommandør 
 Generalmajor John Pope (26. juni – 12. september 1862)

Organisation 
De første tre korps fik numre, som overlappede med dem i Army of the Potomac. De fik nye numre, som vist nedenfor, i Marylandkampagnen og derefter.

 I Corps, Army of Virginia; under kommando af Franz Sigel (dette korps havde været the Mountain Department under John C. Frémont; det endte med at blive XI Corps)
 II Corps, Army of Virginia; under kommando af Nathaniel P. Banks (tidligere kendt som V Corps og Department of the Shenandoah; senere kendt som XII Corps)
 III Corps, Army of Virginia; under kommando af Irvin McDowell (tidligere kendt som I Corps og Department of the Rappahannock; skiftede til I Corps)
 Kavaleri Brigade, under kommando af George Bayard

De følgende korps blev tilknyttet under operationerne i Northern Virginia kampagnen:
 III Corps, Army of the Potomac; under kommando af Samuel P. Heintzelman
 V Corps, Army of the Potomac; under kommando af Fitz John Porter
 IX Corps, Army of the Potomac; under kommando af Jesse L. Reno
 Reynolds's Division, under kommando af John F. Reynolds (the Pennsylvania Reserves)

Større slag 
 Slaget ved Cedar Mountain — Pope (Kun Banks's II Corps var involveret i kampene)
 Andet slag ved Bull Run — Pope
 Slaget ved Chantilly — Pope (selv om det hovedsageligt blev udkæmpet af tropper fra Army of the Potomac, var der tropper fra Pope's styrke, som deltog i kampen)

Referencer 

 Boatner, Mark M. III, The Civil War Dictionary: Revised Edition, David McKay Company, Inc., 1984, .
 Battles and Leaders of the Civil War

Eksterne henvisninger 
 Hærens organisation under borgerkrigen
 Styrkerne i det Andet slag ved Bull Run

Amerikanske borgerkrig
Lehrte

Lehrte er en tysk by i Region Hannover i Niedersachsen, beliggende ca. 10 km nordøst for Hannover. Den har 43.925 indbyggere og omfatter et areal på ca. 127 km² (dec. 2006).

Geografi

Tilgrænsende byer 
Lehrte grænser mod Sehnde, Hannover, Isernhagen, Burgdorf og Uetze samt til Landkreis Peine.

Bydele 
Byen består af bydelene Ahlten (5.433 indbyggere), Aligse (1.831), Kolshorn (404), Röddensen (249), Steinwedel (1.876), Immensen (2.532), Arpke (2.973), Hämelerwald (4.550), Sievershausen (2.515) og centralbyen Lehrte (23.108).

Lehrte hørte til 31. december 2004 til Regierungsbezirk Hannover, der som følge af en forvaltningsreform blev ophævet på dette tidspunkt.

Historie 
Den første omtale af Lehrte er fra 1147, hvor den var en relativt ubetydelig landsby.

I Slaget ved Sievershausen den 9. juli 1553 stod i alt 25.000 mænd fra hærene under kurfyrst Moritz af Sachsen og markgreve Albrecht Alcibiades af Brandenburg-Kulmbach overfor hinanden.

Befolkningsudvikling 
 1638 – 350
 1800 – 565
 1900 – 6.554
 1914 – 9.843
 1939 – 11.729 (folketælling)
 1950 – 19.172 (30.06.)
 1970 – 21.974 (folketælling)
 1974 – 37.861 (Administrativ reform)
 1981 – 38.371 (30.06.)
 1987 – 39.577 (folketælling)
 1990 – 40.086 (30.06.)
 1995 – 41.728 (30.06.)
 2000 – 43.683 (30.06.)
 2005 – 44.149 (31.12.)

Venskabsbyer

Fodnoter

Eksterne henvisninger
Vladimir Oravsky

Vladimir Oravsky (født d. 22. januar 1947) er en svensk forfatter, der skriver på svensk, engelsk og slovakisk.

Vladimir Oravsky og Kurt Peter Larsen blev 2006 belønnet med førstepræmien i den verdensomspændende dramakonkurrence arrangeret af The International Playwrights’ Forum / The International Theatre Institute (ITI) og The International Association of Theatre for Children and Young People (ASSITEJ) for deres stykke AAAHR!!!.

Eksterne henvisninger 

 h:ström – Text & Kultur 
 International Playwrights' Forum 
 

Dramatikere fra Sverige
Svensksprogede forfattere fra Sverige
Kurt Peter Larsen

Kurt Peter Larsen (født 27. maj 1953) skriver på dansk, svensk, engelsk og tysk og er den danske halvdel af forfatterduoen Oravsky/Larsen. Larsen og Vladimir Oravsky blev 2006 belønnet med førstepræmien i den verdensomspændende dramakonkurrence arrangeret af The International Playwrights’ Forum, The International Theatre Institute (ITI) og The International Association of Theatre for Children and Young People (ASSITEJ) for deres stykke ’AAAHR!!!’.

Eksterne henvisninger 
 International Playwrights' Forum 

Dramatikere fra Danmark
Dansksprogede forfattere fra Danmark
Danskernes yndlingsplader og yndlingssange

Danskernes yndlingsplader og yndlingssange fra det 20. århundrede blev fundet i en undersøgelse foretaget af Jyllands-Posten og analyseinstituttet Sonar i 2001.

Undersøgelsen blev foretaget ved at spørge et bredt udsnit af danske befolkningsgrupper om deres yndlingsplade og yndlingssang af en dansk musiker. Resultatet blev en liste over de tyve mest populære plader og sange i Danmark fra det 20. århundrede. Den mest populære danske plade blev Kim Larsens Midt om natten, mens den mest populære sang blev Gasolin's "Kvinde min".

Eksterne henvisninger 
 Danskernes yndlingsplader og yndlingssange – hele undersøgelsesresultatet (Bemærk! Sang nr. 18 er formentlig med Savage Rose frem for med Hanne Boel) 
 Alle tiders sange
 De største danske landeplager (afstemning 2010/2011)

Yndlingsplader og yndlingssange
Lister relateret til Danmark
New Jack

Jerome Young (født den 3. januar 1963, død den 14. maj 2021) var en amerikansk fribryder, bedst fra ECW og XPW som New Jack.

Biografi

Før wrestling 
Før Jerome fik sin debut i wrestling, tjente han penge som dusørjæger. Jerome har efter eget udsagn, 4 mord på samvittigheden.

Extreme Championship Wrestling 
I ECW blev Jerome kendt som New Jack, og han taggede sammen med Mustafa Saed som The Gangstaz. Holdet, og især New Jack, blev vildt populære blandt det blodtørstige ECW publikum, for deres voldelige stil. Holdet bragte altid våben med til ringen, og ofte endte deres kampe ved at New Jack sprang ned fra op til 12 meters højde, på sin modstander. I 1996 hændte en af de mest blodige hændelser i pro wrestling nogensinde da New Jack gik amok i ringen på Eric Kulas. Erik Kulas blev så ilde tilredt at tv stationer og betalings-tv udbydere nægtede at vise ECW. Dette var ikke eneste gang at New Jack brød manuskriptet og gik amok på sine modstandere. Samme skete mod Chad Austin, da New Jack brækkede hans ben med vilje. I 2000 blev New Jack meget alvorligt skadet da han under en kamp med Vic Grimes faldt ned fra et 10 meter højt rækværk på betongulv, men værst af alt var at den 160 kg tunge Vic Grimes landede på New Jacks hoved og gav ham kraniebrud og ødelagt syn.

Xtreme Pro Wrestling 
Efter ECW lukkede i 2001 dukkede New Jack nærmest med det samme op i konkurrenten på vestkysten, XPW. Her fortsatte New Jack sin brutale stil. Det mest mindeværdige fra hans periode i XPW var dog i en "Scaffold match" (dansk: Rækværk), hvor New Jack mødte Vic Grimes. Planen i kampen var at Vic Grimes skulle falde ned fra det 25 meter høje rækværk og lande i en høj stabel af borde, men efter New Jacks udsagn fortrød Vic Grimes da han stod deroppe. New Jack, der havde gemt en stungun på sig, truede først Vic Grimes og brugte derefter våbnet på ham for at lamme ham. Herefter slyngede New Jack ham ud fra rækværket i håb om at slå ham ihjel som hævn for hændelsen tilbage i 2000 i ECW, og Vic Grimes missede stablen af borde, men blev reddet ved at lande i wrestling ringens reb, der tog en del af faldet. New Jack blev fyret med det samme.

Flere problemer 
To hændelser mere dukkede op. I 2003 gik New Jack amok på den 80 år gamle wrestling veteran, Gypsy Joe, da publikum tirrede New Jack med racistiske bemærkninger, men også fordi Gypsy Joe var stiff i ringen. New Jack gik amok på ham med en baseball kølle, bundet ind i pigtråd. I 2004 gik det ud over William Lane der blev stukket i ansigtet og i maven med en metalgenstand af New Jack adskillige gange.

Eksterne henvisninger 

 

Wrestlere fra USA
Degeberga

Degeberga () er en by ved Linderødsåsen i det østlige Skåne i Kristianstads kommun. Byen har 1.291 indbyggere (2010).

Byens romanske kirke er fra 1200-tallet. Omkring byen findes flere gravhøje fra bronzealderen eller jernalderen.

Eksterne henvisninger 

Byer i Kristianstads kommun
Olav Aaen

Olav Aaen (14. april 1945 - 7. marts 2014) var en dansk borgmester i Karlebo Kommune fra 2002 til 2006 og i Fredensborg Kommune fra 2007 til 2009. Han var tillige formand for sammenlægningsudvalget for Fredensborg Kommune fra 1. januar 2006 til 31. december 2006. 

Olav Aaen var valgt for partiet Venstre.

Borgmestre fra Venstre
LibraryThing

LibraryThing er et katalogiseringsværktøj og et socialt website til deling af kataloger og boglister, bogforslag og diskussioner om bøger.

Idéen er blandt andet at skabe netværk ved at vise "biblioteker, der ligner dit eget". Lighederne baseres ligesom bogforslagene på fælles bogtitler, men også på tagging og rating af bøgerne. For at føre brugere og bogtitler sammen forsøger LibraryThing, bl.a. ved brugernes hjælp at identificere oversættelser og udgaver af samme værk. Librarything trækker dels på Amazon (i alle de forskellige sprogversioner), dels på en lang række bibliotekskataloger, herunder 24 alene fra Danmark.

LibraryThing er grundlagt af Tim Spalding i august 2005.

Den danske version 
Den danske version er den 7. største sprogversion efter hollandsk, spansk, tysk, fransk, italiensk og portugisisk af den oprindelige amerikanske.

Henvisninger 
LibraryThing på dansk

World Wide Web
Katalogisering
Superflex

Superflex er navnet på en dansk kunstgruppe bestående af Jakob Fenger, Rasmus Nielsen og Bjørnstjerne Christiansen, som har været aktiv siden 1993 med en række projekter relateret til økonomiske forhold, demokratiske produktionsforhold og selvorganisering. Kunstnerne har blandt andet undersøgt metoder til alternativ energiproduktion.

Noter 

Kunstnersammenslutninger fra Danmark
Etableret i 1993
Jeppe Hein

Jeppe Hein (født 1. august 1974 i København) er en dansk kunstner og tidligere assistent hos Olafur Eliasson. 

Han arbejder med rumlige indgreb og har bl.a. lavet interaktive springvand. Han deltager på en række store internationale udstillinger og er medinitiativtager til Karrierebar i Kødbyen.

Hein er uddannet fra Kunstakademiet i København og Frankfurter Städelschule. Hans atelier er beliggende i Berlin.

I 2012 fik han Robert Jacobsen-prisen, en tysk, international kunstpris til minde om den danske kunstner Robert Jacobsen.

Noter 

Personer fra København
Kunstnere fra Danmark
Personer i Kraks Blå Bog
Lennart Damsbo-Andersen

Lennart Damsbo-Andersen (født 5. oktober 1956 i Ousted) er tidligere folketingsmedlem for Socialdemokraterne, valgt i 2007 i Guldborgsundkredsen. Han er udlært tømrer og tidligere borgmester i Nysted Kommune. Lennart Damsbo-Andersen er gift med Birgit Damsbo-Andersen og far til døtrene Lise og Stine.

Biografi

Uddannelse 
Lennart Damsbo-Andersen er opvokset i Halsted på Vestlolland, og blev i 1976 student fra Nakskov Gymnasium. Herefter kom han i lære som tømrer i Nykøbing Falster, hvilket blev afsluttet i 1980.

Arbejde 
Fra 1980 arbejdede Lennart Damsbo-Andersen en årrække hos forskellige tømrermestre, inden han i 1993 blev valgt som næstformand i den lokale afdeling af Tømrer og Snedker forbundet. I 1997 blev Lennart Damsbo-Andersen valgt som bygningsgruppeformand i det nydannede forbund TIBs afdeling, der dækkede hele Lolland/Falster.

Politisk karriere 
Fra fagforeningsarbejdet kom Lennart Damsbo-Andersen videre ind i politik, da han i 1993 blev valgt til byrådet og per 1. januar 2002 tiltrådte som borgmester i Nysted Kommune. Denne position varetog han indtil 2006, hvor kommunen som følge af kommunalreformen blev sammenlagt med fem andre kommuner i Guldborgsund Kommune. I Guldborgsund Kommunes byråd sad Lennart Damsbo-Andersen, indtil indvælgelsen i Folketinget i 2007, bl.a. som formand for Erhverv, Turisme og Arbejdsmarkedsudvalget.

Ved folketingsvalget d. 13. november 2007 fik Lennart Damsbo-Andersen 5.731 personlige stemmer. Han er i Folketinget medlem af arbejdsmarkeds-, bolig-, indfødsrets-, kommunaludvalgene samt Udvalget for Udlændinge og Integration, og medlem af IPU-bestyrelsen.

Den 6. februar 2014 blev Lennart Damsbo-Andersen ligeledes udpeget som socialdemokraternes statsrevisor. Han efterfulgte Magnus Heunicke, der ved regeringsrokaden blev udpeget til Transportminister.

Lennart Damsbo-Andersens politiske mærkesager er et øget fokus på den sociale ulighed, et bedre og mere inkluderende uddannelsessystem samt bedre infrastruktur og kollektiv trafik, især i udkantsområderne.

Lennart Damsbo-Andersen valgte d. 21 marts 2022 ikke at genopstille til det næste folketingsvalg.

Eksterne henvisninger 
 
 Personlig hjemmeside
 DRs politiske profil for Lennart Damsbo-Andersen

Noter 

Tidligere folketingsmedlemmer fra Socialdemokraterne
Folketingsmedlemmer i 2000'erne
Folketingsmedlemmer i 2010'erne
Personer fra Lolland
Tømrere fra Danmark
Borgmestre fra Socialdemokraterne
Statsrevisorer fra Danmark
Mikkel Bogh

Mikkel Bogh (født 17. december 1963) er rektor for Det Kongelige Danske Kunstakademis Billedkunstskoler og var fra 1. maj 2014 til 1. maj 2023 direktør for Statens Museum for Kunst.

Han er uddannet kunsthistoriker ved Københavns Universitet, tidligere ansat som lektor ved Moderne Kultur, Københavns Universitet. Har publiceret en række artikler og katalogtekster om dansk og international samtidskunst og ældre kunst. Har siden slutningen af 1980'erne virket som underviser, kunstkritiker, kurator og forsker. Bogh er redaktør af kunstmagasinet Sum, som udgives af Det Kongelige Danske Kunstakademi.

I 2011 modtog han N.L. Høyen Medaljen. 5. marts 2012 blev han Ridder af Dannebrog.

Udgivelser 
 (med Magnus Thorø Clausen, Carsten Thau og Rikke Warming) Ib Braase, Borgen 2005.
 Det usete billede, Aschehoug 2006.
 (Med Anders Troelsen og Anne Ring Petersen) Thomas Bang. Apparatur til en ustabil verden, Ny Carlsberg Glyptotek 2009.

Ansatte ved Københavns Universitet
Kunsthistorikere fra Danmark
Faglitterære forfattere fra Danmark
Ansatte ved Det Kongelige Danske Kunstakademi
Personer i Kraks Blå Bog
Kunstkritikere fra Danmark
Modtagere af N.L. Høyen Medaljen
Riddere af Dannebrog
Dansksprogede forfattere fra Danmark
Medlemmer af Det Kongelige Akademi for de Skønne Kunster
Museumsfolk fra Danmark
Modtagere af Københavns Universitets guldmedalje